พระราชกฤษฎีกาพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชาและครุยวิทยฐานะของมหาวิทยาลัยเกษตรศาสตร์พ.ศ. ๒๕๔๓ ภูมิพลอดุลยเดช ป.ร.ให้ไว้ ณ วันที่ ๙เมษายน พ.ศ. ๒๕๔๓เป็นปีที่ ๕๕ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯให้ประกาศว่าโดยที่เป็นการสมควรกำหนดปริญญาในสาขาวิชาอักษรย่อสำหรับสาขาวิชาและครุยวิทยฐานะของมหาวิทยาลัยเกษตรศาสตร์อาศัยอำนาจตามความในมาตรา ๒๒๑ของรัฐธรรมนูญแห่งราชอาณาจักรไทย กับมาตรา ๔๙ วรรคสอง และมาตรา ๕๓ วรรคสองแห่งพระราชบัญญัติมหาวิทยาลัยเกษตรศาสตร์ พ.ศ. ๒๕๔๑ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา และครุยวิทยฐานะของมหาวิทยาลัยเกษตรศาสตร์ พ.ศ. ๒๕๔๓มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้กำหนดปริญญาในสาขาวิชา และอักษรย่อสำหรับสาขาวิชาของมหาวิทยาลัยเกษตรศาสตร์ดังนี้(๑) สาขาวิชาคหกรรมศาสตร์ มีปริญญาสามชั้น คือ(ก) เอก เรียกว่า คหกรรมศาสตรดุษฎีบัณฑิต ใช้อักษรย่อคศ.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า คหกรรมศาสตรมหาบัณฑิต ใช้อักษรย่อคศ.ม.(ค) ตรี เรียกว่า วิทยาศาสตรบัณฑิต ใช้อักษรย่อ วท.บ.(๒) สาขาวิชาบริหารธุรกิจ มีปริญญาสามชั้น คือ(ก) เอก เรียกว่า บริหารธุรกิจดุษฎีบัณฑิต ใช้อักษรย่อ บธ.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า บริหารธุรกิจมหาบัณฑิต ใช้อักษรย่อบธ.ม.(ค) ตรี เรียกว่า บริหารธุรกิจบัณฑิต ใช้อักษรย่อ บธ.บ.(๓) สาขาวิชาบัญชี มีปริญญาสามชั้น คือ(ก) เอก เรียกว่า บัญชีดุษฎีบัณฑิต ใช้อักษรย่อบช.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า บัญชีมหาบัณฑิต ใช้อักษรย่อ บช.ม.(ค) ตรี เรียกว่า บัญชีบัณฑิต ใช้อักษรย่อ บช.บ.(๔) สาขาวิชาวิทยาศาสตร์ มีปริญญาสามชั้น คือ(ก) เอก เรียกว่า วิทยาศาสตรดุษฎีบัณฑิต ใช้อักษรย่อวท.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า วิทยาศาสตรมหาบัณฑิต ใช้อักษรย่อ วท.ม.(ค) ตรี เรียกว่า วิทยาศาสตรบัณฑิต ใช้อักษรย่อ วท.บ.(๕) สาขาวิชาวิศวกรรมศาสตร์ มีปริญญาสามชั้น คือ(ก) เอก เรียกว่า วิศวกรรมศาสตรดุษฎีบัณฑิต ใช้อักษรย่อวศ.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า วิศวกรรมศาสตรมหาบัณฑิต ใช้อักษรย่อวศ.ม.(ค) ตรี เรียกว่า วิศวกรรมศาสตรบัณฑิต ใช้อักษรย่อวศ.บ.(๖) สาขาวิชาศิลปศาสตร์ มีปริญญาสามชั้น คือ(ก) เอก เรียกว่า ศิลปศาสตรดุษฎีบัณฑิต ใช้อักษรย่อศศ.ด.และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า ศิลปศาสตรมหาบัณฑิต ใช้อักษรย่อ ศศ.ม.(ค) ตรี เรียกว่า ศิลปศาสตรบัณฑิต ใช้อักษรย่อ ศศ.บ.(๗) สาขาวิชาศึกษาศาสตร์ มีปริญญาสามชั้น คือ(ก) เอก เรียกว่า ศึกษาศาสตรดุษฎีบัณฑิต ใช้อักษรย่อศษ.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า ศึกษาศาสตรมหาบัณฑิต ใช้อักษรย่อ ศษ.ม.(ค) ตรี เรียกว่า ศึกษาศาสตรบัณฑิต ใช้อักษรย่อ ศษ.บ.(๘) สาขาวิชาเศรษฐศาสตร์ มีปริญญาสามชั้น คือ(ก) เอก เรียกว่า เศรษฐศาสตรดุษฎีบัณฑิต ใช้อักษรย่อศ.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า เศรษฐศาสตรมหาบัณฑิต ใช้อักษรย่อ ศ.ม.(ค) ตรี เรียกว่า เศรษฐศาสตรบัณฑิต ใช้อักษรย่อ ศ.บ.(๙) สาขาวิชาสถาปัตยกรรมศาสตร์ มีปริญญาสามชั้น คือ(ก) เอก เรียกว่า สถาปัตยกรรมศาสตรดุษฎีบัณฑิตใช้อักษรย่อ สถ.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า สถาปัตยกรรมศาสตรมหาบัณฑิต ใช้อักษรย่อสถ.ม.(ค) ตรี เรียกว่า สถาปัตยกรรมศาสตรบัณฑิต ใช้อักษรย่อสถ.บ.(๑๐) สาขาวิชาสัตวแพทยศาสตร์ มีปริญญาหนึ่งชั้น คือ ตรีเรียกว่า วิทยาศาสตรบัณฑิต ใช้อักษรย่อ วท.บ. และ สัตวแพทยศาสตรบัณฑิตใช้อักษรย่อ สพ.บ.ทั้งนี้ให้ระบุชื่อสาขาวิชาหรือวิชาเอกไว้ในวงเล็บต่อท้ายปริญญาด้วย ถ้ามีมาตรา ๔คุรยวิทยฐานะของมหาวิทยาลัยเกษตรศาสตร์ มีสามชั้น ดังนี้(๑) ครุยดุษฎีบัณฑิตเป็นเสื้อคลุมทำด้วยผ้าสีดำผ่าอกตลอดหลังจีบ ชายครุยสูงจากพื้นประมาณ ๑ ฟุตด้านหน้าทั้งสองข้างโอบรอบคอเสื้อมีแถบกำมะหยี่สีน้ำเงินเข้ม กว้าง ๑๐ เซนติเมตรยาวตลอดตัวเสื้อ แขนเสื้อกว้าง ยาวตกข้อมือ ตอนกลางแขนทั้งสองข้างมีแถบกำมะหยี่สีน้ำเงินเข้มกว้าง ๔ เซนติเมตร ยาวพาดด้านข้าง จำนวนสามแถบติดเรียงกัน ระยะห่าง ๕ เซนติเมตร มีผ้าคล้องคอด้านในสีเขียวด้านนอกสีดำ มีแถบกำมะหยี่สีตามสีประจำคณะ กว้าง ๑๓ เซนติเมตร ทาบรอบคอปลายนอกของผ้าคล้องคอขลิบด้วยผ้าสีเขียว กว้าง ๑ เซนติเมตร ประกอบด้วยหมวกแผ่นสี่เหลี่ยมจัตุรัสยาวด้านละ๒๔ เซนติเมตร ทำด้วยผ้าหรือสักหลาดสีดำติดกระดุมดิ้นทองที่กลางหมวกหนึ่งเม็ดโยงด้วยไหมสีทองมาที่กระดุมดิ้นทองที่ขอบหมวกอีกหนึ่งเม็ด มีพู่หมวกสีทองจากกระดุมดิ้นทองที่ขอบหมวกยาว๑๒ เซนติเมตร(๒) ครุยมหาบัณฑิต เช่นเดียวกับครุยดุษฎีบัณฑิตแต่ไม่มีแถบโอบรอบคอเสื้อด้านหน้า และแขนเสื้อไม่มีแถบ ต้นแขนเสื้อกว้างปลายแขนเป็นถุง มีช่องสอดแขนออกที่ด้านบนตรงเหนือข้อศอกมีแถบกำมะหยี่สีตามสีประจำคณะ ที่ผ้าคล้องคอ กว้าง ๘ เซนติเมตร ประกอบด้วยหมวกเช่นเดียวกับหมวกดุษฎีบัณฑิตติดกระดุมสีดำที่กลางหมวกหนึ่งเม็ด มีพู่ไหมสีดำยาว ๒๒ เซนติเมตรจากกระดุมเว้นแต่แถบกำมะหยี่ที่ผ้าคล้องคอของครุยวิทยาศาสตรมหาบันฑิตในคณะสัตวแพทยศาสตร์มีสีตามสีประจำบัณฑิตวิทยาลัย(๓) ครุยสัตวแพทยศาสตรบัณฑิต เช่นเดียวกับครุยมหาบัณฑิต(๔) ครุยบัณฑิต เช่นเดียวกับครุยมหาบัณฑิตแต่ไม่มีผ้าคล้องคอ แขนเสื้อกว้าง ยาวตกข้อมือ ปลายแขนไม่เป็นถุง ไม่มีช่องสอดแขนมีไหมถักสีตามสีประจำคณะหรือสถาบันสมทบ ขนาด ๓ มิลลิเมตร ติดที่รอบคอปล่อยปลายห้อยยาว ๑๔ เซนติเมตร โดยมีพู่ที่ปลายประกอบด้วยหมวกเช่นเดียวกับหมวกมหาบัณฑิตแต่พู่หมวกมีสีตามสีประจำคณะหรือสถาบันสมทบมาตรา ๕สีประจำคณะ บัณฑิตวิทยาลัยและสถาบันสมทบ มีดังนี้(๑) สีเหลืองข้าวโพด สำหรับคณะเกษตร(๒) สีฟ้าใส สำหรับคณะบริหารธุรกิจ(๓) สีน้ำทะเล สำหรับคณะประมง(๔) สีขาว สำหรับคณะมนุษยศาสตร์(๕) สีน้ำตาลแดง สำหรับคณะวนศาสตร์(๖) สีน้ำเงิน สำหรับคณะวิทยาศาสตร์(๗) สีเลือดหมู สำหรับคณะวิศวกรรมศาสตร์และ วิทยาลัยการชลประทาน(๘) สีเทาเงิน สำหรับคณะศิลปศาสตร์และวิทยาศาสตร์(๙) สีม่วง สำหรับคณะศึกษาศาสตร์(๑๐) สีส้ม สำหรับคณะเศรษฐศาสตร์(๑๑) สีแดง สำหรับคณะสังคมศาสตร์(๑๒) สีฟ้าหม่น สำหรับคณะสัตวแพทยศาสตร์(๑๓) สีชมพูกลีบบัว สำหรับคณะอุตสาหกรรมเกษตร(๑๔) สีเขียวตองอ่อน สำหรับบัณฑิตวิทยาลัย(๑๕) สีบานเย็น สำหรับวิทยาลัยเทคนิคการสัตวแพทย์มาตรา ๖ให้มหาวิทยาลัยเกษตรศาสตร์จัดทำครุยวิทยฐานะตามพระราชกฤษฎีกานี้ขึ้นไว้เป็นตัวอย่างมาตรา ๗ให้รัฐมนตรีว่าการทบวงมหาวิทยาลัยรักษาการตามพระราชกฤษฎีกานี้ผู้รับสนองพระบรมราชโองการชวน หลีกภัยนายกรัฐมนตรีหมายเหตุ:- เหตุผลในการประกาศใช้พระราชกฤษฎีกาฉบับนี้ คือเนื่องจากได้มีการประกาศใช้บังคับพระราชบัญญัติมหาวิทยาลัยเกษตรศาสตร์ พ.ศ. ๒๕๔๑และมาตรา ๔๙ วรรคสอง กับมาตรา ๕๓ วรรคสองแห่งพระราชบัญญัติดังกล่าวบัญญัติว่าการกำหนดให้สาขาวิชาใดมีปริญญาชั้นใดและจะใช้อักษรย่อสำหรับสาชาวิชานั้นอย่างไร และการกำหนดลักษณะ ชนิด ประเภท และส่วนประกอบของครุยวิทยฐานะเข็มวิทยฐานะและครุยประจำตำแหน่ง ให้ตราเป็นพระราชกฤษฎีกา จึงจำเป็นต้องตราพระราชกฤษฎีกานี้ปริญสินีย์/ผู้จัดทำ๓๑ มีนาคม ๒๕๕๔มณฑิตา/ผู้ตรวจ๓๐ พฤษภาคม ๒๕๕๔[๑] ราชกิจจานุเบกษาเล่ม ๑๑๗/ตอนที่ ๓๖ ก/หน้า ๑/๒๖ เมษายน ๒๕๔๓